Projektas

PRIENŲ RAJONO savivaldybės TARYBA

SPRENDIMAS

DĖL VALSTYBĖS TURTO PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE PRIENŲ ŠVIETIMO PAGALBOS TARNYBAI

2021 m. lapkričio d. Nr. T1-

Prienai

Vadovaudamasi Lietuvos Respublikos vietos savivaldos įstatymo 6 straipsnio 5 ir 6 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 12 straipsnio 1 dalimi, 20 straipsnio 1 dalies 4 punktu ir atsižvelgdama į Nacionalinės švietimo agentūros 2021-11-08 raštą Nr. SD-3512(1.6E), Prienų rajono savivaldybės taryba nusprendžia:

1.	Sutikti perimti Prienų rajono savivaldybės nuosavybėn savarankiškosioms funkcijoms (savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas; švietimo pagalbos teikimo mokiniui, mokytojui, šeimai, mokyklai, vaiko minimalios priežiūros priemonių vykdymo organizavimas ir koordinavimas) įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą:

1.1.	trumpalaikį turtą – leidinį „Bender Geštalt metodika“, inventorinis Nr. AT-008165, įsigijimo metai – 2019, vieneto įsigijimo vertė – 121,00 Eur, bendra įsigijimo vertė – 121,00 Eur;

1.2.	ilgalaikį turtą – ADM programą, inventorinis Nr. 112200, įsigijimo metai – 2019, vieneto įsigijimo vertė – 511,35 Eur, bendra įsigijimo vertė (likutinė vertė 2021-09-30) – 511,35 Eur.

2. Savivaldybės nuosavybėn perduotas turtas bus naudojamas Prienų švietimo pagalbos tarnybos vaiko kognityvinių (pažintinių) funkcijų, elgesio ir emocijų sunkumų, raidos lygio vertinimo veiklai.

3. Perėmus Prienų rajono savivaldybės nuosavybėn sprendimo 1 punkte išvardytą turtą, jį perduoti Prienų švietimo pagalbos tarnybai valdyti, naudoti ir disponuoti juo patikėjimo teise.

4. Įgalioti Prienų rajono savivaldybės administracijos direktorių pasirašyti turto priėmimo–perdavimo aktus.

Šis sprendimas per vieną mėnesį nuo jo paskelbimo ar įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras